
 hej der er den her pige fra min klasse hun bliver mobbet  

og nu har jeg fåret nok af dem  men ved ik hvad jeg skal gøre jeg er sekv blevet mobbet og nu begynder alle at mobbe mig og jeg ved ik hvad jeg skal gør håber i kan hjælpe mig!!!!!!!!!!!

  


 
Mobning
=======



Hej med dig,

Først og fremmest vil jeg sige, at jeg synes, det er sejt, at du ønsker at hjælpe hende, der bliver mobbet, og det skal du bare blive ved med!

Jeg vil råde dig til at tage fat i din klasselærer eller en anden på skolen, som du stoler på, og fortælle ham eller hende, hvad du har oplevet, og at du har brug for hjælp til at få det stoppet. Ellers kan du tage fat i din mor eller far og spørge, om de ikke vil hjælpe dig, og så kan de måske tage kontakt til skolen og fortælle, hvad der er sket.

Mobning er ikke sjovt for nogen, og det kan gøre så meget skade, men du skal vide, at det absolut ikke er din skyld, at du bliver mobbet, men det kan desværre være meget svært at få det stoppet. Jeg synes, det er sejt, du søger hjælp til at få det stoppet.

Mange hilsner,

Sofie

 